Urban+School+Graffiti+Wall

Norssin uusi graffitiseinä valmistui 15.5. kahden päivän ahkeran maalaamisen jälkeen. Teoksen tekivät lukion oppilaat Maria Luostarinen ja Yasara Chandraratne yhdessä graffititaiteilija Jukka Hakasen kanssa. Keväinen ja aurinkoinen sää suosi maalareita. Teosta valmisteltiin keväällä pidetyssä työpajassa.

Graffitiseinän valmistumisen kunniaksi yläkoulun tukioppilaat järjestivät pihapiknikin perjantaina 16.5.. Pihalla oli hyvä tunnelma – musiikki soi, pelattiin korista ja nautittiin buffetin antimista. Teoksen luona oli kaverikuvausta. Graffitiseinä antaa pihalle uuden valoisan ilmeen ja luo viihtyisyyttä, kiitos tekijöille! Kuvan tekijöistä Yasarasta ja Mariasta otti Loan Le 8.-luokalta. Seinä ennen ja jälkeen maalaamisen

*** Norssissa järjestetään keväällä 2014 graffiti-työpaja, jossa tutustutaan graffitimaalaukseen sekä suunnitellaan ja tehdään suurikokoinen graffiti koulun takaseinään. Työpajan ohjaa turkulainen graffititaiteilija [|Jukka Hakanen].

Työpaja pidetään keskiviikkoisin 2.4.–7.5. klo 16–18, luokassa 2101. Graffitiseinä maalataan kahden päivän aikana 14.–15.5..

Ilmoittautuminen ohjaajalle sähköpostitse, max. 15 osallistujaa Jukka Hakanen, jukkahakanen@kamui.fi

Lisätietoja saa myös Ilonalta Wilmassa tai sähköpostitse, ilona.sammalkorpi@utu.fi

Työpajaa rahoittaa Suomen lasten ja nuorten säätiön [|Myrsky-hanke] Yläkoulun oppilaskunnan hallituksen oppilaat tekivät apurahahakemuksen Nuorten oma Myrky -hakemuksella. Hankkeen nimeksi päätettiin antaa Urban School Graffiti Wall - Let`s do it together!



Työpaja jatkuu syksyllä 2014 yhteistyössä Turku Energian kanssa. Nuoret pääsevät maalaamaan Varissuon sähkökaappeja. Turku Energian tavoitteena on lisätä Turun kaupunkiympäristön viihtyisyyttä ja vähentää sähkökaappien töhrimistä maisemoimalla katukuvassa näkyviä jakokaappeja. Yhteisen taidehankkeen avulla halutaan vahvistaa lasten ja nuorten myönteistä alueellista identiteettiä, joka perustuu monista eri taustoista tulevien ihmisten rinnakkaiselolle. [|Taidesähkökaappien] maalamiseen osallistuvat nuoret pääsevät vaikuttamaan oman ympäristönsä muotoutumiseen ja  viihtyisyyteen. Varissuon alue ja asukkaat voivat saada ansaitsemaansa myönteistä julkisuutta ja näkyvyyttä hankkeen kautt a.